
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 20 

16 Ιανουάριου 1995 



ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1003514/1028/ΒΡ012 

Καθορισμός διαδικασίας μετατροπής ανωνύμων μετοχών 
σε ονομαστικές των εισηγμένων στο Χρηματιστήριο 
Αξιών Αθηνών ανωνύμων εταιριών κατ' εφαρμογή των 
διατάξεων της παραγράφου 1 του άρθρου ένατου του 
Ν. 2275/1994 (ΦΕΚ 238 Α'). 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του άρθρου 24 του Ν. 2214/1994. 

2. Τις διατάξεις των παραγράφων 1 και 2 του άρθρου 
ένατου του Ν. 2275/1994. 

3. Την ανάγκη καθορισμού της διαδικασίας που θα ακο¬ 
λουθήσουν οι εκδότριες εταιρίες που έχουν εισηγμένες 
στο Χρηματιστήριο Αξιών Αθηνών (Χ.Α.Α.) ανώνυμες με¬ 
τοχές, οιασδήποτε κατηγορίας και μορφής (φυσικά σώ¬ 
ματα ανωνύμων μετοχών ή και ανώνυμα αποθετήρια έγ¬ 
γραφα) και των οποίων, τα αρμόδια όργανα έχουν λάβει 
την απόφαση για την ονομαστικοποίηση των μετοχών τους 
κατ' εφαρμογή των διατάξεων του άρθρου 24 του Ν. 
2214/1994. 

4. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Καθορίζουμε τις λεπτομέρειες που θα ακολουθήσουν 
οι ανώνυμες εταιρίες που έχουν μετοχές ανώνυμες εισηγ¬ 
μένες στο Χρημασπστήριο Αξιών Αθηνών για τη μετα¬ 
τροπή των μετοχών τους σε ονομαστικές, ως ακολού¬ 
θως: 

Α) ΤΜΗΜΑ ΠΡΩΤΟ 

Πρόγραμμα μετατροπής ανωνύμων μετοχών σε 
ονομαστικές με αντίστοιχη έκδοση αποθετηρίων 
εγγράφων ονομαστικών μετοχών 

Α) Η Ανώνυμη Εταιρία Αποθετηρίων Τίτλων (στο εξής 
«ΑΕΑΠΟΘ») θα καταρτίσει Πρόγραμμα Μετατροπής Ανω¬ 
νύμων Μετοχών σε Ονομαστικές με αντίστοιχη Έκδοση 
Αποθετηρίων Εγγράφων Ονομαστικών Μετοχών (στο εξής 
«ΠΡΟΓΡΑΜΜΑ»), στο οποίο θα συμπεριλάβει όλες τις εκ- 
δότριες εταιρίες, των οποίων τα αρμόδια όργανα έχουν 
λάβει την απόφαση για την ονομαστικοποίηση των ανωνύ¬ 
μων μετοχών τους που είναι εισηγμένες στο «Χ.Α.Α.» κατ’ 


εφαρμογή της διατάξεως του άρθρου 24 του Ν. 2214/ 
1994 (ΦΕΚ 75 Α’). Στο «ΠΡΟΓΡΑΜΜΑ» αυτό θα ουμπερι- 
ληφθεί και καθοριστεί από την «ΑΕΑΠΟΘ» για κάθε μία 
από τις εκδότριες εταιρίες χωριστά, π ακριβής Ημερομη¬ 
νία Παράδοσης του Μετοχολογίου της κάθε εκδότριας 
εταιρίας στην «ΑΕΑΠΟΘ», η ακριβής Ημερομηνία Μετα¬ 
τροπής των Ανωνύμων Μετοχών της κάθε εκδάτριας εται¬ 
ρίας σε Ονομαστικές με αντίστοιχη Έκδοση Ονομαστικών 
Αποθετηρίων Εγγράφων και η ακριβής Ημερομηνία Παρά¬ 
δοσης στην κάθε εκδότρια εταιρία των Ονομαστικών Απο¬ 
θετηρίων Εγγράφων που θα εκδσθούν απάτην «ΑΕΠΟΘ» 
με βάση το παραδοθέν Μετοχολόγιο της κάθε εκδότριας 
εταιρίας. 

Β) Το «ΠΡΟΓΡΑΜΜΑ» που θα καταρτίσει η «ΑΕΑΠΟΘ» 
και θα κοινοποιήσει με δικαστικό επιμελητή σε κάθε μία 
χωριστά από τις εκδότριες εταιρίες που θα περιλαμβάνο¬ 
νται οε αυτό, θα είναι οριστικό και δεν θα δύναται να τρο¬ 
ποποιηθεί ως προς οιοδήποτε από τα στοιχεία του. 

Γ) Σε περίπτωση που οποιαδήποτε από τις εκδότριες 
εταιρίες έχει περισσότερες από μία κατηγορίες ανωνύμων 
μετοχών εισηγμένες στο «Χ.Α.Α.», η συγκεκριμένη εταιρία 
θα καταρτίσει και παραδώσει στην «ΑΕΑΠΟΘ» κατά την 
συγκεκριμένη Ημερομηνία Παράδοσης του Μετοχολογίου 
της, όπως αυτή θα καθορίζεται για τη συγκεκριμένη εκδό- 
τρια εταιρία στο «ΠΡΟΓΡΑΜΜΑ», τόσα Μετοχολόγια, 
όοες είναι και οι κατηγορίες μετοχών που έχει. 

Δ) Σε κάθε περίπτωση η Ημερομηνία Παράδοσης Ονο¬ 
μαστικών Αποθετηρίων Εγγράφων, όπως αυτή θα καθορί¬ 
ζεται χωριστά για κάθε εκδότρια εταιρία στο «ΠΡΟ¬ 
ΓΡΑΜΜΑ», δεν θα είναι μεταγενέστερη της Ημερομηνίας 
Μετατροπής των Ανωνύμων Μετοχών σε Ονομαστικές, 
όπως αυτή θα καθορίζεται χωριστά, επακριβώς και αντί¬ 
στοιχα για κάθε εκδότρια εταιρία στο «ΠΡΟΓΡΑΜΜΑ», 
δυναμένων και να συμπίπτουν χρονικά για κάθε εκδότρια 
εταιρία. 

Β) ΤΜΗΜΑ ΔΕΥΤΕΡΟ 
Πρόσκληση των μετόχων 

Α) Οι εκδότριες εταιρίες, των οποίων τα αρμόδια όρ¬ 
γανα έχουν λάβει την απόφαση για την ονομαστικοποίηση 
των μετοχών τους κατ’ εφαρμογή της διατάξεως του άρ¬ 
θρου 24 του Ν. 2214/1994 και στις οποίες θα κοινοποιη¬ 
θεί το «ΠΡΟΓΡΑΜΜΑ» κατά τα ειδικότερον διαλαμβανό¬ 
μενα στο Τμήμα Πρώτο παραπάνω, θα προσκαλέσουν 

τους μετόχους τους, κατόχους ανωνύμων μετοχών, οιασ- 
δήποτε κατηγορίας και μορφής (φυσικά σώματα ανωνύ¬ 
μων μετοχών ή και ανώνυμα αποθετήρια έγγραφα), όπως 
εντός ορισμένης προθεσμίας - και πάντως πριν από την 
Ημερομηνία Παράδοσης Μετοχολογίου, όπως αυτή θα κα¬ 
θορίζεται για κάθε εκδότρια εταιρία χωριστά στο «ΠΡΟ¬ 
ΓΡΑΜΜΑ» -, προσέλθουν και καταθέσουν τις μετοχές 
τους αυτές στις εκδότριες εταιρίες, σε συμμόρφωση με 
τις σχετικές αποφάσεις των αρμοδίων οργάνων τους περί 
ονομαοτικοποίησης των μετοχών τους, προκειμένου οι 
εκδότριες εταιρίες να καταρτίσουν τα αντίστοιχα Μετοχο- 
λόγια. Τα Μετοχολόγια αυτά οι εκδότριες εταιρίες θα πα¬ 
ραδώσουν, ακολούθως, στην «ΑΕΑΠΟΘ» κατά τη συγκε¬ 
κριμένη Ημερομηνία Παράδοσης Μετοχολογίου, όπως 
αυτή θα καθορίζεται για κάθε εκδότρια εταιρία χωριστά 
στο «ΠΡΟΓΡΑΜΜΑ», ώστε να εκδοθούν από την «ΑΕΑ- 
ΠΟΘ» τα ονομαστικά αποθετήρια έγγραφα επ’ ονόματι 
των μετόχων των εκδοτριών εταιριών, τα οποία και οι εκ- 
δότριες εταιρίες θα παραλάβουν κατά την συγκεκριμένη 
Ημερομηνία Παράδοσης Ονομαστικών Αποθετηρίων Εγ¬ 
γράφων, όπως αυτή θα καθορίζεται για κάθε εκδότρια 
εταιρία στο «ΠΡΟΓΡΑΜΜΑ», προκειμένου να τα διανεί¬ 
μουν στους μετόχους τους. 

Β) Η πρόσκληση των μετόχων από τις εκδότριες εται¬ 
ρίες θα γίνει με κάθε πρόσφορο μέσο (π.χ. με δημοσιεύ¬ 
σεις δια του Τύπου μία ή περισσότερες φορές κατά την 
κρίση της κάθε εκδότριας εταιρίας). 

Γ) Οι εκδότριες εταιρίες κατά την προσέλευση σε αυτές 
των κατόχων ανωνύμων μετοχών τους, οιασδήποτε κατη¬ 
γορίας και μορφής (φυσικά σώματα μετοχών ή και ανώ¬ 
νυμα αποθετήρια έγγραφα) θα πρέπει υποχρεωτικά να 
λαμβάνουν όλα τα στοιχεία των κατόχων ανωνύμων μετο¬ 
χών, τα οποία και θα καταχωρούνται στο οικείο Μετοχολό- 
γιο (ή Μετοχολόγια, εφόσον ή εκδότρια εταιρία έχει περισ¬ 
σότερες της μίας κατηγορίες μετοχών), προκειμένου 
αφενός το(τα) Μετοχολόγιο(α) κάθε εκδότριας εταιρίας 
να τηρείται(ούνται) ορθά και αφετέρου να είναι εφικτή ή 
εκ μέρους της «ΑΕΑΠΟΘ» προσήκουσα και έγκαιρη εκτύ¬ 
πωση των ονομαστικών αποθετηρίων εγγράφων κάθε εκ- 
δότριας εταιρίας και η παράδοσή τους σε κάθε εκδότρια 
εταιρία σύμφωνα με το «ΠΡΟΓΡΑΜΜΑ». 

Δ) Τα στοιχεία αυτά που θα εξατομικεύουν τους κατό¬ 
χους ανωνύμων μετοχών κάθε εκδότριας εταιρίας, οιασ¬ 
δήποτε κατηγορίας και μορφής (φυσικά σώματα μετοχών 
ή και ανώνυμα αποθετήρια έγγραφα), απαραίτητα και για 
την έκδοση ονομαστικών αποθετηρίων εγγράφων, μαζί με 
λοιπά αναγκαία στοιχεία για την κατάρτιση του Μετοχολο¬ 
γίου κάθε εκδότριας εταιρίας, αναφέρονται αναλυτικά πα¬ 
ρακάτω στο Τμήμα ΤΡΙΤΟ. 

Ε) Το(τα) Μετοχολόγιο(α) που θα καταρτίσει κάθε εκδό- 
τρια εταιρία και με βάση το(τα) οποίο(α) θα εκδοθούν τα 
ονομαστικά αποθετήρια έγγραφα από την «ΑΕΑΠΟΘ» 
επάγεται(ονται) σημαντική έννομη συνέπεια για τις εκδό- 
τριες εταιρείες, δεδομένου ότι και επί εισηγμένων στο 
«Χ.Α.Α.» ονομαστικών μετοχών σύμφωνα με το άρθρο 5, 
παράγραφος 2, του Ν.Δ. 3330/1955, έναντι της εκδό- 
τριας εταιρίας ως μέτοχος θεωρείται ο εγγεγραμμένος 
στο βιβλίο ονομαστικών μετόχων ως τοιούτος. 

Ζ) Και μετά την Ημερομηνία Μετατροπής, - η οποία δύ- 
ναται και να συμπίπτει με την Ημερομηνία Παράδοσης 
Ονομαστικών Αποθετηρίων Εγγράφων - και μέχρισυμπλη- 
ρώσεως χρονικού διαστήματος έξι (6) μηνών από την Ημε¬ 


ρομηνία Μετατροπής, όπως αυτή θα καθορίζεται χωριστά 
για κάθε εκδότρια εταιρία στο «ΠΡΟΓΡΑΜΜΑ», θα είναι 
δυνατή η μετατροπή ανωνύμων μετοχών σε ονομαστικές 
με έκδοση ονομαστικών αποθετηρίων εγγράφων από την 
«ΑΕΑΠΟΘ», για όσους από τους κατόχους ανωνύμων με¬ 
τοχών, οιασδήποτε κατηγορίας και μορφής (φυσικά σώ¬ 
ματα μετοχών ή και ανώνυμα αποθετήρια έγγραφα), δεν 
προσήλθαν στις εκδότριες εταιρίες εγκαίρως, δηλαδή 
πριν από την Ημερομηνία Παράδοσης του Μετοχολογίου 
στην «ΑΕΑΠΟΘ», όπως αυτή θα καθορίζεται χωριστά για 
κάθε εκδότρια εταιρία στο «ΠΡΟΓΡΑΜΜΑ», σύμφωνα με 
τη διαδικασία που προβλέπεται παρακάτω στο ΤΜΗΜΑ 
ΤΡΙΤΟ. Ωστόσο, από την επομένη της Ημερομηνίας Με¬ 
τατροπής, όπως αυτή θα καθορίζεται χωριστά για κάθε εκ- 
δάτρια εταιρία στο «ΠΡΟΓΡΑΜΜΑ», οι μετοχές της κάθε 
εκδότριας εταιρίας που θα περιλαμβάνεται στο «ΠΡΟ¬ 
ΓΡΑΜΜΑ», θα διαπραγματεύονται αποκλειστικά και μόνο 
ως ονομαστικές, συναπτομένων των σχετικών χρηματι¬ 
στηριακών ή, όπου αυτό επιτρέπεται σύμφωνα με τις ισχύ- 
ουσες διατάξεις και εξωχρηματιστηριακών συναλλαγών 
αποκλειστικά και μόνο επί ονομαστικών μετοχών, για τις 
οποίες θα έχουν εκδοθεί ία ονομαστικά αποθετήρια έγ¬ 
γραφα. Επίσης, από την επομένη της Ημερομηνίας Μετα¬ 
τροπής, όπως αυτή θα καθορίζεται χωριστά για κάθε εκ- 
δότρια εταιρία στο «ΠΡΟΓΡΑΜΜΑ», επί των μετοχών των 
εκδοτριών αυτών εταιριών, ως ονομαστικών πλέον, για τις 
οποίες θα έχουν εκδοθεί το ονομαστικά αποθετήρια έγ¬ 
γραφα, θα συνάπτεται και κάθε άλλου είδους κύρια ή πα¬ 
ρεπόμενη σύμβαση ή μονομερής δικαιοπραξία σύμφωνα 
με τους ειδικότερους όρους και προϋποθέσεις που προ- 
βλέπονται από τις διατάξεις της χρηματιστηριακής νομο¬ 
θεσίας και του κοινού δικαίου, συμπεριλαμβανομένης και 
της κληρονομικής διαδοχής. 

Γ) ΤΜΗΜΑ ΤΡΙΤΟ 

Διαδικασία έκδοσης ονομαστικών αποθετηρίων 
εγγράφων λόγω της μετατροπής των ανωνύμων 
μετοχών σε ονομαστικές 

Προς διευκόλυνση των εκδοτριών εταιριών και από 
άποψη ορθής μεθοδολογίας τα θέματα διαδικασίας έκδο¬ 
σης ονομαστικών αποθετηρίων εγγράφων διακρίνονται σε 
τρεις κατηγορίες ανάλογα με το εάν οι εκδότριες εταιρίες 
έχουν αποκλειστικά και μόνο φυσικά σώματα ανωνύμων 
μετοχών, οιασδήποτε κατηγορίας, που έχουν εισαχθεί στο 
Χρηματιστήριο Αξιών Αθηνών (Πρώτη Κατηγορία) ή φυ¬ 
σικά σώματα ανωνύμων μετοχών και ανώνυμα αποθετήρια 
έγγραφα, οιασδήποτε κατηγορίας, που έχουν εισαχθεί 
στο Χρηματιστήριο Αξιών Αθηνών (Δεύτερη Κατηγορία) ή 
αποκλειστικά και μόνο ανώνυμα αποθετήρια έγγραφα, 
οιασδήποτε κατηγορίας που έχουν εισαχθεί στο Χρηματι¬ 
στήριο Αξιών Αθηνών (Τρίτη Κατηγορία). 

Κάθε εκδότρια εταιρία θα πρέπει να ακολουθήσει απα¬ 
ρέγκλιτα την αντίστοιχη διαδικασία της κατηγορίας στην 
οποία ανήκει με βάση το παραπάνω κριτήριο. 

Οι εκδότριες εταιρίες που εμπίπτουν στη Δεύτερη και 
Τρίτη Κατηγορίες θα πρέπει να τηρήσουν πιοτά και όσα 
προβλέπονται για τις εκδότριες εταιρίες της Πρώτης Κα¬ 
τηγορίας. 

Ειδικότερα: 

(Γ-1.) ΕΚΔΟΤΡΙΕΣ ΕΤΑΙΡΙΕΣ ΠΡΩΤΗΣ ΚΑΤΗΓΟΡΙΑΣ 

Ως προς τη διαδικασία που θα εφαρμοστεί σε όσες από 
τις Εκδότριες Εταιρίες έχουν αποκλειστικά και μόνο φυ- 

σικά σώματα ανωνύμων μετοχών (μετοχών στον κομιστή), 
οιασδήποτε κατηγορίας, που έχουν εισαχθεΙ στο Χρηματι¬ 
στήριο Αξιών Αθηνών και δεν έχουν αποθετήρια έγγραφα 
στον κομιστή (ανώνυμα αποθετήρια έγγραφα). 

Κάθε εκδώτρια εταιρία που εμπίπτει στην κατηγορία 
αυτή θα πρέπει υποχρεωτικά να καταθέσει στην «ΑΕΑ- 
ΠΟΘ» κατά την συγκεκριμένη Ημερομηνία Παράδοσης 
Μετοχολογίου, όπως αυτή θα καθορίζεται για κάθε εκδό- 
τρια εταιρία στο «ΠΡΟΓΡΑΜΜΑ» τα ακόλουθα: 

I) Το σύνολο των ονομαστικών μετοχών της υπό τη 
μορφή ενός ή περισσοτέρων, εφόσον η εκδότρια εταιρία 
έχει περισσότερες της μιάς κατηγορίες μετοχών συνολι- 
κού(ών) μετοχικού(ών) τίτλου(ων) (ΟΙ-ΟΒΑί. δΕΟϋΗΙΤΥ). 
Ο(Οι) μετοχικός(οί) αυτός(οί) τίτλος(οι) θα αναγράφουν 
όλα τα στοιχεία της εκδότριας εταιρίας, το σύνολο του 
ολοσχερώς καταβεβλημένου μετοχικού κεφαλαίου και 
όλα τα στοιχεία που φέρουν οι τίτλοι ονομαστικών μετο¬ 
χών (αύξοντα αριθμό τίτλου, αριθμό μετοχών, από... 
έως..., αριθμό μετοχών στους οποίους διαιρείται το μετο¬ 
χικό κεφάλαιο, ονομαστική αξία της μετοχής, μνεία της 
Αποφάσεως της Γ.Σ. των μετόχων με την οποία αποφασί- 
σθηκε η μετατροπή και της εγκριτικής του Υπουργού 
Εμπορίου Απόφασης, ιδιόχειρες υπογραφές των προσώ¬ 
πων που υπογράφουν τους μετοχικούς τίτλους - του Προ¬ 
έδρου του Δ.Σ. και ενός Συμβούλου - ημερομηνία εκδό- 
σεως, τόπο εκδόσεως, επ’ ονόματι: αποθετήρια έγγραφα 
με αριθμούς από... έως και... κ.λπ. 

Ο(οι) μετοχικδς(οΐ) αυτός(οί) τίτλος(οι) δεν απαιτείται 
να είναι τίτλος(οι) προδιαγραφών ασφαλείας, όπως οι 
προδιαγραφές ασφαλείας ορίζονται από τον Κανονισμό 
Εκτύπωσης Μετοχών του Χρηματιστηρίου Αξιών Αθηνών. 

II) Αναλυτική κατάσταση (Μετοχολόγιο), ανά κατηγορία 
μετοχών, εφόσον η εκδότρια εταιρία έχει περισσότερες 
από μία κατηγορία μετοχές (γραφογραφημένη μηχανο¬ 
γραφική). υπογεγραμμένη από τους νομίμους εκπροσώ¬ 
πους της εκδότριας εταιρίας ή τους νομίμως προς τούτο 
εξο υσ ιοδοτη θέντες υπαλλήλους της εκδότριας εταιρίας 
και μαγνητικό μέοο (δισκέττα) που θα περιλαμβάνει τους 
μετόχους ονομασπκώς και τον αριθμό των μετοχών κάθε 
μετόχου. Η κατάσταση αυτή ή οι καταστάσεις αυτές, σε 
περίπτωση πλειάνων της μιας κατηγοριών μετοχών και το 
μαγνητικό μέσο θα πρέπει να περιλαμβάνουν τα ακό¬ 
λουθα: 

Α/Α σειράς. 

Ονοματεπώνυμο ή Επωνυμία Μετόχου 
Όνομα πατρός ή συζύγου (για φυσικά πρόσωπα) 
Επάγγελμα 
Κατοικία (Διεύθυνση) 

Εθνικότητα 

Αριθμός Δελτίου Αστυνομικής Ταυτότητας ή Αριθμό 
Διαβατηρίου ή Αριθμό Φορολογικού Μητρώου 
Χαρακτηρισμό φυσικού ή νομικού προσώπου 
Σύνολο τίτλων και σύνολο μετοχών 
Αριθμούς μετοχών (από... έως...) 

Πολλαπλότητα τίτλου 

Η ακρίβεια, ορθότητα και πληρότητα των παραπάνω 
στοιχείων που θα περιλαμβάνονται υποχρεωτικά στην προ- 
αναφερόμενη κατάσταση ή καταστάσεις που θα παραδό- 
σει κάθε εκδότρια εταιρία στην «ΑΕΑΠΟΘ» σύμφωνα με 
το «ΠΡΟΓΡΑΜΜΑ», καθώς και η πλήρης σύμπτωση των 
στοιχείων της καταστάοεως και του μαγνητικοΰ μέοου εί¬ 
ναι καθοριστικής σημασίας προαπαιτούμενα για την εκ μέ¬ 


ρους της «ΑΕΑΠΟΘ» έγκαιρη και προσήκουσα ολοκλή¬ 
ρωση της εκτύπωσης των ονομαστικών αποθετηρίων εγ¬ 
γράφων κάθε εκδότριας εταιρίας σύμφωνα με το «ΠΡΟ¬ 
ΓΡΑΜΜΑ». Για το λόγο αυτόοιεκδότριες εταιρίες θα πρέ¬ 
πει να λαμβάνουν από τους κατόχους ανωνύμων μετοχών 
κατά την κατάρτιση του Μετοχολογίου τους όλα τα στοι¬ 
χεία που τους εξατομικεύουν και αναφέρονται παρα¬ 
πάνω. 

II!) Βεβαίωση της εταιρείας ότι το περιεχόμενο και τα 
στοιχεία της Καταστάοεως και του μαγνητικοΰ μέσου (δι¬ 
ό κέττας), (βλ. παραπάνω υπό II) είναι ταυτόσημα. 

IV) Ακριβές αντίγραφο του Πρακτικού της Γενικής Συνε- 
λεύσεως των μετόχων της εκδότριας εταιρίας που απεφά- 
σισε τη μετατροπή των ανωνύμων μετοχών σε ονομαστι¬ 
κές κατ' επιταγή της διατάξεως του άρθρου 24 του Ν. 
2214/1994 μαζί με αντίγραφο της Ανακοίνωσης του 
Υπουργείου Εμπορίου προς το Εθνικό Τυπογραφείο περί 
Καταχώρησης στο Μητρώο Α.Ε. της σχετικής εγκριτικής 
Αποφάσεως του Υπουργού Εμπορίου και το αντίστοιχο 
Φύλλο Εφημερίδας της Κυβερνήσεως (ή, αν τούτο δεν 
έχει εκτυπωθεί, τοΤΑΠΕΤ και τον κωδικό δημοσιεύματος 
ΦΕΚ). 

V) Ακριβές αντίγραφο του Πρακτικού του Δ.Σ. που ανα- 
φέρεται στην ισχύουσα εκπροσώπηση της εκδότριας εται¬ 
ρίας μαζί με αντίγραφο της σχετικής Ανακοίνωσης του 
Υπουργείου Εμπορίου προς το Εθνικό Τυπογραφείο περί 
της Καταχώρησης της εγκριτικής Απόφασής του Υπουρ¬ 
γού Εμπορίου στο ΜΑΕ και το αντίστοιχο ΦΕΚ (ή, αν τούτο 
δεν έχει εκτυπωθεί, το ΤΑΠΕΤ και τον κωδικό δημοσιεύ¬ 
ματος ΦΕΚ). 

VI) Εξουσιοδότηση προς το πρόσωπο (ή πρόσωπα), που 
για λογαριασμό της εκδότριας εταιρίας: 

α) θα υπογράψει(ουν) την Κατάσταση ή Καταστάσεις 
(βλ. παραπάνω υπό II) 

β) θα υπογράψει(ουν) τη Βεβαίωση (βλ. παραπάνω υπό 

III) 

γ) θα υπογράψει(ουν) το Πρωτόκολλο Παραδόσεως και 
Παραλαβής των Αποθετηρίων Εγγράφων Ονομαστικών 
Μετοχών κατά την Ημερομηνία Παραδόσεως Ονομαστι¬ 
κών Αποθετηρίων Εγγράφων, όπως αυτή θα καθορίζεται 
χωριστά για κάθε εκδότρια εταιρία στο «ΠΡΟΓΡΑΜΜΑ» 
και 

δ) θα παραλάβουν με αποκλειστική ευθύνη τους και ιδίω 
κινδύνω και για λογαριασμό της εκδότριας εταιρίας από τα 
γραφεία της «ΑΕΑΠΟΘ» κατά την ίδια Ημερομηνία Παρα¬ 
δόσεως Ονομαστικών Αποθετηρίων Εγγράφων, όπως 
αυτή θα καθορίζεται χωρισιά για κάθε εκδότρια εταιρία 
στο «ΠΡΟΓΡΑΜΜΑ», τα αποθετήρια έγγραφα ονομαστι¬ 
κών μετοχών. 

Η εξουσιοδότηση αυτή δύναται να παρασχεθεί και με 
Απόφαση του Δ.Σ. της εκδότριας εταιρίας, οπότε, στην 
περίπτωση αυτή θα κατατεθεί στην «ΑΕΑΠΟΘ» ακριβές 
απόσπασμα από το Βιβλίο Πρακτικών του Δ.Σ. της εται¬ 
ρίας. Σε κάθε περίπτωση το υπό V) παραπάνω πρακτικό 
του Δ.Σ. είναι απαραίτητο να κατατεθεί στην «ΑΕΑΠΟΘ». 

VII) α) όπως προαναφέρθηκε (βλ. παραπάνω υπό II) 
κάθε εκδότρια θα παραδώσει στην «ΑΕΑΠΟΘ» κατά την 
Ημερομηνία Παραδόσεως του Μετοχολογίου, η οποία θα 
καθορίζεται για κάθε εκδότρια εταιρία στο «ΠΡΟ¬ 
ΓΡΑΜΜΑ», αναλυτική κατάσταση ή καταστάσεις, ανάλογα 
με την περίπτωση (βλ. παραπάνω υπό II), που θα περιλαμ- 
βόνει(ουν), μεταξύ άλλων, τους μετόχους ονομασπκώς 

και τον αριθμό των μετοχών κάθε μετόχου. 

Στην αναλυτική αυτή κατάσταση ή καταστάσεις θα συ- 
μπεριληφθεί και η εκδότρια εταιρία, στην επωνυμία της 
οποίας θα εκδοθεί ένα αποθετήριο έγγραφο ονομαστικών 
μετοχών, ανά κατηγορία μετοχών - εφόσον έχει πλεΐονες 
της μίας -, το(τα) οποΐο(α) θα αντιπροσωπεϋει(ουν), ποσο¬ 
τικά τον συνολικό αριθμό μετοχών κάθε κατηγορίας μετο¬ 
χών της εκδότριας εταιρίας - εφόσον έχει πλείονες της 
μίας -, τις οποίες οι κάτοχοί τους, για οποιοδήποτε λόγο, 
δεν προσεκόμισαν στην εκδότρια εταιρία για να εγγρά¬ 
φουν ως μέτοχοί της, ή οι οποίες, για οποιοδήποτε άλλο 
λόγο, δεν προσκομίσθηκαν στην εκδότρια εταιρία. 

Κατά συνέπεια, η αναλυτική κατάσταση ή καταστάσεις 
(ανάλογα με την περίπτωση και παραπάνω από II), που θα 
παραδοθεί (ούν) στην «ΑΕΑΠΟΘ» κατά την Ημερομηνία 
Παραδόσεως Μετοχολογίου, όπως αυτή θα καθορίζεται 
χωριστά για κάθε εκδότρια εταιρία στο «ΠΡΟΓΡΑΜΜΑ», 
θα περιλαμβάνει (ουν), μεταξύ άλλων, τον αριθμό των ονο¬ 
μαστικών μετοχών, οιασδήποτε κατηγορίας - εφόσον η 
εκδότρια εταιρία έχει πλείονες της μίας κατηγορίες μετο¬ 
χών -, κάθε φυσικού ή νομικού προσώπου που εγγράφηκε 
ως μέτοχος στο μετοχολόγιο (ή μετοχολόγια) της εκδό- 
τριας εταιρίας - εφόσον η εκδότρια εταιρία έχει πλείονες 
της μίας κατηγορίες μετοχών -, για τις οποίες θα εκδο- 
θού ν από την«ΑΕΑΠΟΘ» αντίστοιχα αποθετήρια έγγραφα 
επ' ονόματι ή στην επωνυμία των μετόχων αυτών (φυσικών 
ή νομικών προσώπων, ανάλογα με την περίπτωση), καθώς 
και τον αριθμό των μετοχών της εκδότριας εταιρίας, οιασ¬ 
δήποτε κατηγορίας - εφόσον η εκδότρια εταιρία έχει 
πλείοντες της μίας κατηγορίες μετοχών - που, για οποιο- 
δήποτε λόγο, δεν προσκομίσθηκαν στην εκδότρια εταιρία, 
μέχρι τη συμπλήρωση του ολοσχερώς καταβεβλημένου 
μετοχικού κεφαλαίου της. Για τον αριθμό αυτό των μετο¬ 
χών θα εκδοθεί στην επωνυμία της εκδότριας εταιρίας ένα 
ή πλείονα ονομαστικά αποθετήρια έγγραφα, σε περί¬ 
πτωση που η εκδότρια εταιρία έχει περισσότερες κατηγο¬ 
ρίες μετοχών. 

Ως προς τους κατόχους ανωνύμων μετοχών που τυχόν 
δεν εμφανισθούν εγκαίρως στις εκδότριες εταιρίες και 
πάντως πριν από την Ημερομηνία Παράδοσης Μετοχολο¬ 
γίου, όπως αυτή θα καθορίζεται για κάθε εκδότρια εταιρία 
χωριστά στο «ΠΡΟΓΡΑΜΜΑ», θα ακολουθείται η διαδικα¬ 
σία που προβλέπεται παρακάτω υπό γ). 

β) Το(α) αποθετήριο(α) έγγραφο(α) που θα εκδοθεί 
(ούν) στην επωνυμία της κάθε εκδότριας εταιρίας από την 
«ΑΕΑΠΟΘ» (και παραπάνω από α) θα είναι Τίτλος(οι) Μη 
Μεταβιβάσιμος (οι), ένδειξη που με μηχανικό μέσο θα επι- 
σημειωθεί στην πίσω πλευρά του ονομαστικού αποθετη- 
ρίου εγγράφου και θα υπογράφει από τους ήδη εξουσιο¬ 
δοτημένους προς υπογραφή ονομαστικών αποθετηρίων 
εγγράφων υπαλλήλους της Υπηρεσίας Εκκαθαρίσεως των 
Χρηματιστηριακών Συναλλαγών και Φύλαξης των Τίτλων 
της «ΑΕΑΠΟΘ». 

γ) Σε περίπτωση που, από την Ημερομηνία Παράδοσης 
Μετοχολογίου, όπως αυτή θα καθορίζεται χωριστά για 
κάθε εκδότρια εταιρία στο «ΠΡΟΓΡΑΜΜΑ», η εκδότρια 
εταιρία συγκεντρώσει και άλλα στοιχεία που αφορούν 
τους κατόχους ανωνύμων μετοχών που δεν είχαν περιλη- 
φθεί στην κατάσταση που είχε παραδοθεί στην «ΑΕΑ¬ 
ΠΟΘ» κατά την Ημερομηνία Παράδοσης Μετοχολογίου, 
όπως αυτή θα καθορίζεται χωριστά για κάθε εκδότρια 
εταιρία στο «ΠΡΟΓΡΑΜΜΑ», η εκδότρια εταρεία θα προ¬ 


σκομίζει στην «ΑΕΑΠΟΘ», μετά την Ημερομηνία Παράδο¬ 
σης Ονομαστικών Αποθετηρίων Εγγράφων, όπως αυτή θα 
καθορίζεται χωριστά για κάθε εκδότρια εταιρία στο «ΠΡΟ¬ 
ΓΡΑΜΜΑ»; 

(1) Νέα κατάσταση ή και μαγνητικό μέσο, με τα νέα αυτά 
στοιχεία και αναλάγου περιεχομένου με την αρχική κατά¬ 
σταση (βλ. παραπάκων υπό II), (2) βεβαίωση αναλόγου πε¬ 
ριεχομένου με την αρχική, όσον αφορά στα νέα στοιχεία 
(βλ. παραπάνω υπό III), (3) εξουσιοδότηση αναλόγου πε¬ 
ριεχομένου με την αρχική (βλ. παραπάνω υπό VI) και (4) το 
ονομαστικό αποθετήριο έγγραφο που εκδόθηκε στην 
επωνυμία της εκδότριας εταιρίας, κατά τα ειδικότερο ν 
διαλαμβανόμενα και οριζόμενα υπό VII α) και β) παρα¬ 
πάνω, το οποίο και, κατόπιν αιτήσεως της εκδότριας εται¬ 
ρίας, θα ακυρώνεται από την «ΑΕΑΠΟΘ» και στη θέση του 
θα εκδίδονται από την «ΑΕΑΠΟΘ» και θα παραδίδονται 
στην εκδότρια εταιρία: (1) τα νέα ονομαστικά αποθετήρια 
έγγραφα σε πλήρη αρμονία και συμμόρφωση με τα στοι¬ 
χεία της νέας κατάστασης ή και του νέου μαγνητικοϋ μέ¬ 
σου και (2) ένα νέο ονομαστικό αποθετήριο έγγραφο στην 
επωνυμία της εκδότριας εταιρίας, με τα ίδια χαρακτηρι¬ 
στικά γνωρίσματα (τίτλος μη μεταβιβάσιμος κ.λπ.) και πα¬ 
ραπάνω υπό VII α) και β), το οποίο, ωστόσο, θα αντιπροσω¬ 
πεύει αριθμό μετοχών ισοπόσως μειωμένο κατά τον 
αριθμό των μετοχών που θα αντιπροσωπεύουν τα νέα ονο¬ 
ματικά αποθετήρια έγγραφα που θα εκδοθούν επ’ ονόματι 
των μετόχων, οι οποίοι θα περιλαμβάνονται στη νέα αυτή 
κατάσταση κατά τα παραπάνω οριζόμενα. 

VI!)) Είναι πρόδηλο ότι η διαδικασία αυτή θα εφαρμόζε¬ 
ται και στις περισσότερες της μίας κατηγορίες μετοχών 
της εκδότριας εταιρίας, καθώς και σε κάθε περίπτωση 
που θα εμφανίζονται στην εκδότρια εταιρία και άλλοι κά¬ 
τοχοι ανωνύμων μετοχών για να εγγραφούν ως μέτοχοι, 
μέχρι τη συμπλήρωση του χρονικού διαστήματος των έξι 
(6) μηνών από την Ημερομηνία Μετατροπής, όπως αυτή 
θα καθορίζεται χωριστά για κάθε εκδότρια εταιρία στο 
«ΠΡΟΓΡΑΜΜΑ». 

(Γ-2). ΕΚΔΟΤΡΙΕΣ ΕΤΑΙΡΙΕΣ ΔΕΥΤΕΡΗΣ ΚΑΤΗΓΟΡΙΑΣ 

Ως προς τη διαδικασία που θα εφαρμοστεί σε όσες από 
τις Εκδότριες Εταιρείες, έχουν και φυσικά σώματα ανωνύ¬ 
μων μετοχών (μετοχών στον κομιστή), οιασδήποτε κατη¬ 
γορίας, που έχουν ειοαχθεί στο Χρηματιστήριο Αξιών Αθη¬ 
νών και αποθετήρια έγγραφα στον κομιστή (ανώνυμα απο- 
θετήρια έγγραφα), οιασδήποτε επίσης κατηγορίας. 

Κάθε εκδότρια εταιρία που εμπίπτει στην κατηγορία 
αυτή θα πρέπει υποχρεωτικά να καταθέσει στην «ΑΕΑ¬ 
ΠΟΘ» κατά τη συγκεκριμένη Ημερομηνία Παράδοσης Με¬ 
τοχολογίου, όπως αυτή θα καθορίζεται χωριστά για κάθε 
εκδότρια εταιρία στο «ΠΡΟΓΡΑΜΜΑ» τα ακόλουθα: 

I) Ό,τι ακριβώς θα προσκομίσουν στην «ΑΕΑΠΟΘ» οι 
εκδότριες εταιρίες που εμπίπτουν στην ΠΡΩΤΗ ΚΑΤΗ¬ 
ΓΟΡΙΑ και αναλυτικά αναφέρονται στο στοιχείο (Γ-1.) πα¬ 
ραπάνω. Δηλαδή, το σύνολο των ονομαστικών μετοχών 
της κατά τον ειδικότερον διαλαμβανόμενα στο στοιχείο 
(Γ-1.), υποστοιχείο I), αναλυτική κατάσταση μετοχολογίου 
κατά τα ειδικότερον διαλαμβανόμενα στο στοιχείο (Γ-1.) 
υποστοιχείο II), βεβαίωση περιεχομένου αναλόγου κατά 
τα ειδικότερον διαλαμβανόμενα στο στοιχείο (Γ-1.), υπο- 
στοιχείο III), ακριβές αντίγραφο του Πρακτικού της Γ.Σ. 
που απεφάσισε τη μετατροπή κατά τα ειδικότερον δια¬ 
λαμβανόμενα στο στοιχείο (Γ-1.), υποστοιχείο IV), ακριβές 

αντίγραφο του Πρακτικού του Δ.Σ. κατά τα ειδικότερον 
διαλαμβανόμενα στο στοιχείο (Γ-1.), υποοτοιχείο V), 
εξουσιοδότηση περιεχομένου αναλόγου κατά τα ειδικότε- 
ρον διαλαμβανόμενα στο στοιχείο (Γ-1.), υποοτοιχείο VI). 

II) Επιπλέον, κάθε εκδότρια εταιρία που εμπίπτει στην 
παρούσα Δεύτερη Κατηγορία, θα παραδόσει στην «ΑΕΑ- 
ΠΟΘ» κατά την Ημερομηνία Παράδοσης Μετοχολογίου, 
όπως αυτή θα καθορίζεται χωριστά για κάθε εκδότρια 
εταιρία στο «ΠΡΟΓΡΑΜΜΑ», και τα ανώνυμα αποθετήρια 
έγγραφα, οιασδήποτε κατηγορίας - εφόσον η εκδότρια 
εταιρία έχει πλείονες της μίας κατηγορίες - τα οποία θα 
έχει συγκεντρώσει από τους κατόχους τους κατά την εγ¬ 
γραφή τους στο Μετοχολόγιο ως μετόχων, συντασσομέ- 
νου σχετικού Πρωτοκόλλου Παραδόσεως και Παραλαβής. 
Στο Πρωτόκολλο αυτό, η εκδότρια εταιρία, μέσω του νομί- 
μως προς τούτο εξουσιοδοτουμένου προσώπου (ή προ¬ 
σώπων) της δεσμευτικά θα δηλώνει προς την «ΑΕΑΠΟΘ» 
ότι: 

α) η συνολική ποσότητα (ο αριθμός) των μετόχων που τα 
παραδιδόμενα ανώνυμα αποθετήρια έγργαφα αντιπροσω¬ 
πεύουν περιλαμβάνεται στην αναλυτική κατάσταση μετο¬ 
χολογίου (παραπάνω υπό I) που προσκομίζει η εκδότρια 
εταιρία στην «ΑΕΑΠΟΘ» και 

β) τα παραδιδόμενα ανώνυμα αποθετήρια έγγραφα, τα 
οποία θα εξειδικεύονται στο Πρωτόκολλο ως προς τα 
αξιογραφικά στοιχεία τους, παραδίδονται στην «ΑΕΑ¬ 
ΠΟΘ» λόγω της αναγκαστικής μετατροπής των ανωνύμων 
μετοχών της εκδότριας εταιρίας σε ονομαστικές και νομι¬ 
μοποιείται να τα κατέχει για την αιτία αυτή και 

γ) όλοι οι πρώην κάτοχοι των συγκεκριμένων και παραδι- 
δομένων στην «ΑΕΑΠΟΘ» ανωνύμων αποθετηρίων εγγρά¬ 
φων έχουν εγγράφει ως μέτοχοί της στο (ιετοχολόγιό της 
και περιλαμβάνονται στην αναλυτική κατάσταση (παρα¬ 
πάνω υπό I) που η εκδότρια εταιρία παραδίδει στην «ΑΕΑ¬ 
ΠΟΘ» και 

δ) παρέχει την ανέκκλητη εντολή προς την «ΑΕΑΠΟΘ» 
να ακυρώσει τα παραδιδόμενα και αναλυτικά περ[γραφό¬ 
μενα ανώνυμα αποθετήρια έγγραφα και να επιθέσει με 
μηχανικό μέσο επί του συνολικού(ών) μετοχικού(ών) τί- 
τλου(ων) ανωνύμων μετοχών που είναι κατατεθειμένοι 
στην «ΑΕΑΠΟΘ» την ένδειξη: 

«Ο παρών συνολικός μετοχικός τίτλος ανωνύμων μετο¬ 
χών μειούται, με την συναίνεση της εκδότριας εταιρίας, 
κατά.(ποσότητα) μετοχές, λόγω αναγκαστικής μετα¬ 

τροπής των ανωνύμων μετοχών της εκδότριας εταιρίας σε 
ονομαστικές, σύμφωνα με το άρθρο 24 του Ν. 2214/ 

1994, την από.(ημερομηνία) Απόφαση της Γενικής 

Συνέλευσης των μετόχων της εκδότριας εταιρίας και το 

από.(ημερομηνία) και με αριθ. πρωτ...... (αριθμός) 

Πρωτόκολλο Παραδόσεως και Παραλαβής ανωνύμων 
αποθετηρίων εγγράφων». 

Υπό την ένδειξη αυτή, η οποία θα ημεροχρονολογείται, 
θα υπογραφούν ομού και αδιαίρετα και ιδιοχείρως υπό την 
εταιρική επωνυμία αφενός οι νομίμωςεξουσιοδοτηθέντες 
προς υπογραφή ονομαστικών αποθετηρίων εγγράφων 
υπάλληλοι της υπηρεσίας Εκκαθαρίσεως των Χρηματι¬ 
στηριακών Συναλλαγών και Φύλαξης τίτλων της «ΑΕΑ¬ 
ΠΟΘ» και αφετέρου οι νομίμως προς τούτο εξουσιοδοτη¬ 
μένοι υπάλληλοι ή εκπρόσωποι της εκδότριας εταιρίας. 

Σε περίπτωση που η εκδότρια εταιρία έχει περισσότε¬ 
ρες της μιας κατηγορίες μετοχών, για τις οποίες έχουν εκ- 
δοθεί από την «ΑΕΑΠΟΘ» και ανώνυμα αποθετήρια έγ¬ 


γραφα αντίστοιχων κατηγοριών κατά την Ημερομηνία Πα¬ 
ράδοσης Μετοχολογίου, όπως αυτή θα καθορίζεται χωρι¬ 
στά για κάθε εκδότρια εταιρία στο «ΠΡΟΓΡΑΜΜΑ», θα 
συντάσσονται και αντίστοιχα Πρωτόκολλα. 

II!) Και επί των εκδοτριών εταιριών που εμπίπτουν στην 
παρούσα Δεύτερη Κατηγορία εφαρμόζονται όσα αναλυ¬ 
τικά παραθέσαμε στο στοιχείο (Γ-1.), υποοτοιχείο VII) πα¬ 
ραπάνω, με την προσθήκη ότι, σε περίπτωση που, μετά 
την Ημερομηνία Παράδοσης Ονομαστικών Αποθετηρίων 
Εγγράφων, όπως αυτή θα καθορίζεται χωριστά για κάθε 
εκδότρια εταιρία στο «ΠΡΟΓΡΑΜΜΑ», παραδίδονται από 
την εκδότρια εταιρία στην «ΑΕΑΠΟΘ» και νέα ανώνυμα 
αποθετήρια έγγραφα, θα συντάσσεται Πρωτόκολλο πε¬ 
ριεχομένου αναλόγου με αυτό που προβλέπεται υπό II πα¬ 
ραπάνω και θα σφραγίζεται(ονται) ο συνολικός ή συνολικοί 
μετοχικοί τίτλοι ανωνύμων μετοχών, κάθε κατηγορίας, της 
εκδότριας εταιρίας - εφόσον η εκδότρια εταιρία έχει πε¬ 
ρισσότερες της μίας κατηγορίες μετοχών - και είναι κατα- 
τεθειμένος(θΐ) οτην «ΑΕΑΠΟΘ», μειοϋμενος(οι) κατά την 
αντίστοιχη ποσότητα ανωνύμων μετοχών της κατηγορίας 
εκείνης που θα αντιπροσωπεύουν τα εκ μέρους της εκδό- 
τριας εταιρίας παραδιδόμενα στην «ΑΕΑΠΟΘ» νέα ανώ¬ 
νυμα αποθετήρια έγγραφα. 

IV) Είναι πρόδηλο ότι η διαδικασία αυτή θα εφαρμόζεται 
και στις περισσότερες της μίας κατηγορίες μετοχών της 
εκδότριας εταιρίας, καθώς και σε κάθε περίπτωση που θα 
εμφανίζονται οτην εκδότρια εταιρία και άλλοι κάτοχοι 
ανωνύμων μετοχών ή και ανωνύμων αποθετηρίων εγγρά¬ 
φων για να εγγράφουν ως μέτοχοι, μέχρι τη συμπλήρωση 
του χρονικού διαστήματος των έξι (6) μηνών από την Ημε¬ 
ρομηνία Μετατροπής όπως αυτή θα καθορίζεται χωριστά 
για κάθε εκδότρια εταιρία στο «ΠΡΟΓΡΑΜΜΑ». 

(Γ-3). ΕΚΔΟΤΡΙΕΣ ΕΤΑΙΡΙΕΣ ΤΡΙΤΗΣ ΚΑΤΗΓΟΡΙΑΣ 

Ως προς τη διαδικασία που θα εφαρμοστεί σε όσες από 
τις Εκδότριες ΕταρεΙες, έχουν αποκλειστικά και μόνο 
αποθετήρια έγγραφα στον κομιστή (ανώνυμα αποθετήρια 
έγγραφα), οιασδήποτε κατηγορίας. 

Κάθε εκδότρια εταιρία που εμπίπτει στην κατηγορία 
αυτή θα πρέπει υποχρεωτικά να καταθέσει στην «ΑΕΑ¬ 
ΠΟΘ» κατά τη συγκεκριμένη Ημερομηνία Παράδοοης Με- 
τοχολογίου, όπως αυτή θα καθορίζεται χωριστά για κάθε 
εκδότρια εταιρία στο «ΠΡΟΓΡΑΜΜΑ» ό,τι ακριβώς ανα- 
φέρεται στο στοιχείο (Γ-2.) σε συνδυασμό και με το στοι¬ 
χείο (Γ-1.) παραπάνω. Ως προς τη διαδικασία εφαρμόζο¬ 
νται κατά τα λοιπά, ιτιυίΒΐίδ ΠΊΐΠ&ηάίε, όσα αναφέρονται 
στο στοιχείο (Γ-2.) σε συνδυασμό και με το στοιχείο (Γ-1.) 
παραπάνω. 

Δ) ΤΜΗΜΑ ΤΕΤΑΡΤΟ 
Εκποίηση και λοιπές ρυθμίσεις 

α) Μετά την πάροδο χρονικού διαστήματος έξι (6) μηνών 
από την Ημερομηνία Μετατροπής, όπως αυτή θα καθορί¬ 
ζεται χωριστά για κάθε εκδότρια εταιρία στο «ΠΡΟ¬ 
ΓΡΑΜΜΑ» και εφόσον ανώνυμες μετοχές, οποιοσδήποτε 
κατηγορίας και μορφής (φυσικά σώματα ανωνύμων μετο¬ 
χών ή και ανώνυμα αποθετήρια έγγραφα) δεν εμφανι¬ 
στούν, από οποιοδήποτε λόγο και αιτία, στις εκδότριες 
εταιρίες προς μετατροπή τους σε ονομαστικές με αντί¬ 
στοιχη έκδοση ονομαστικών αποθετηρίων εγγράφων κατά 
τα παραπάνω διαλαμβανόμενα (ΤΜΗΜΑΤΑ ΠΡΩΤΟ, ΔΕΥ¬ 
ΤΕΡΟ και ΤΡΙΤΟ), κάθε εκδότρια εταιρία, η οποία, με την 
πάροδο της προθεσμίας των έξι (6) μηνών από την Ημερο- 

μηνία Μετατροπής, όπως αυτή θα καθορίζεται χωριστά για 
κάθε εκδότρια εταιρία στο «ΠΡΟΓΡΑΜΜΑ», έχει εκδοθέ- 
ντα στην επωνυμία της ονομαστικά αποθετήρια έγγραφα, 
αντιπροσωπεύοντα ποσότητα ονομαστικών μετοχών, μη 
προσκομισθέντων προς μετατροπή ανωνύμων μετόχων 
της ή και ανωνύμων αποθετηρίων εγγράφων εντός του πα¬ 
ραπάνω χρονικού διαστήματος των έξι (6) μηνών, θα προ- 
βεί σε πώληση χρηματιστηριακώς του συνόλου των μετο¬ 
χών αυτών. 

β) Το αντίτιμο της πωλήσεως αυτής θα κατατεθεί από 
την κάθε εκδότρια που εμπίπτει στην παραπάνω περί¬ 
πτωση στο Ταμείο Παρακαταθηκών και Δανείων για λογα¬ 
ριασμό των μη εμφανισθέντων, εντός της παραπάνω (υπό 
α) εξαμήνου προθεσμίας, κατόχων ανωνύμων μετοχών ή 
και ανωνύμων αποθετηρίων εγγράφων. Κάθε κάτοχος 
ανωνύμων μετοχών ή και ανωνύμων αποθετηρίων εγγρά¬ 
φων που θα εμφανίζεται στην εκδότρια εταιρία, μετά την 
πάροδο της παραπάνω (υπό α) αποκλειστικής εξαμήνου 
προθεσμίας, εφόσον προσκομίζει στην εκδότρια εταιρία 
ανώνυμες μετοχές ή και ανώνυμα αποθετήρια έγγραφα ή 
και άλλο υπό του νόμου αναγνωριζόμενο νομιμοποιητικό 
έγγραφο, διαγνωστικό του μετοχικού του δικαιώματος 
{π.χ. αμετάκλητη δικαστική απόφαση), θα εφοδιάζεται 
από την εκδότρια εταιρία με έγγραφα βεβαίας χρονολο¬ 
γίας, υπογεγραμμένο από τους νομίμους εκπροσώπους 
της εκδότριας εταιρίας ή τους προς τούτο εξουσιοδοτη- 
θέντες προστιθέντες της, προκειμένου να εισπράξει το 
προϊόν της πωλήσεως των μετοχών του από το Ταμείο Πα¬ 
ρακαταθηκών και Δανείων. 

γ) Από την επόμενη της Ημερομηνίας Μετατροπής, 
όπως αυτή θα καθορίζεται χωριστά για κάθε εκδότρια 
εταιρία στο «ΠΡΟΓΡΑΜΜΑ», και μέχρι της λήξεως της 
αποκλειστικής προθεσμίας των έξι (6) μηνών - που ορίζει ο 
Ν. 2275/1994 - αρχομένης από την Ημερομηνία Μετα¬ 
τροπής, όπως αυτή θα καθορίζεται χωριστά για κάθε εκ- 
δότρια εταιρία στο «ΠΡΟΓΡΑΜΜΑ», κάθε φυσικό σώμα 


ανώνυμης μετοχής ή και ανώνυμο αποθετήριο έγγραφο ή 
και άλλο υπό του νόμου αναγνωριζόμενο νομιμοποιητικό 
έγγραφο, διαγνωστικό του μετοχικού δικαιώματος, θα 
επέχει θέση αποκλειστικά και μόνο νομιμοποιητικού εγ¬ 
γράφου προς εγγραφή του κατόχου του στο Μετοχολόγιο 
της εκδότριας εταιρίας. 

δ) Μετά την ενέργεια της εκποιήσεως που προβλέπεται 
στις παραγράφους α και β παραπάνω από όσες εκδάτριες 
εταιρίες εμπίπτουν στη Δεύτερη και Τρίτπ κατηγορίες που 
προβλέπονται στο Τρίτο Τμήμα παραπάνω, η «ΑΕΑΠΟΘ» 
θα παραδώσει, μετά από αίτησή τους, το συνολικο(ούς) 
μετοχικό(ούς) τίτλο(ους) ανωνύμων μετοχών, συντασσο- 
μένου σχετικού πρωτοκόλλου παραδάσεως και παραλα¬ 
βής, εκτός και εάν, εντός της αποκλειστικής εξαμήνου 
προθεσμίας από την Ημερομηνία Μετατροπής, όπως αυτή 
θα καθορίζεται για κάθε εκδότρια εταιρία στο «ΠΡΟ¬ 
ΓΡΑΜΜΑ» προσκομισθούν από την εκδότρια εταιρία στην 
«ΑΕΑΠΟΘ» όλα τα ανώνυμα αποθετήρια έγγραφα, είτε 
μίας είτε περισσοτέρων κατηγοριών μετοχών της - σε πε¬ 
ρίπτωση που η εκδότρια εταιρία έχει πλείοντες της μίας 
κατηγορίες μετοχών - για τις οποίες έχουν εκδοθεϊ ανώ¬ 
νυμα αποθετήρια έγγραφα, οπότε, ανάλογα με την περί¬ 
πτωση, η «ΑΕΑΠΟΘ», μετά από αίτηση της εκδότριας 
εταιρίας, θα παραδόσει σε αυτήν τον(τους) αντίστοιχο(- 
ους) συνολικό(οϋς) μετοχικό(ούς) τίτλο(ους) ανωνύμων 
μετοχών. 

ε) Κατά τα λοιπά και ως προς ειδικότερα ζητήματα ισχύ¬ 
ουν οι διατάξεις της χρηματιστηριακής, περί αποθετηρίου 
και κοινής νομοθεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 1995 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 
Τσχ. Κώδικας : 
ΤΕίΕΧ 

ΡΑΧ : 

Καποδιστρίου 34 

104 32 

22.3211 ΥΡΕΤΟΒ 
5234312 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινό από 8.00' έως 13-00* 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39,762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου <8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


Γ 


ΕΤΗΣΙΕΣ ΣΥΝΔΡΟΜΕΣ 


Κωδικός σριθ. κατάθεσης στο Δημόσιο Ταμείο 2531 


Κκδικός αριθ. κσπ)6εσης στο Δημόσιο Ταμείο 3512 


Η ετήσια συνδρομή είναι; 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ Δρχ. 

20.000 

Δρχ. 

1.000 

β) » » 

» 

Β' 1 

» 

40.000 

» 

2.000 

γ). » » 

» 

Γ' 

I 

10.000 

» 

500 

δ) » » 

» 

Δ' 

I 

40.000 

» 

2.000 

ε) » » 

» 

Αναπτυξιακών Πράξεων 

» 

25,000 

» 

1.250 

στ) » » 

» 

Ν.Π.Δ.Δ. 

» 

10,000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ι) » » 

» 

Α.Ε. &Ε.Π.Ε. 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















